stanford-oval/wikipedia huggingface dataset:
ג'וני אינגליש חוזר
עלילת הסרט

ג'וני אינגליש, הסוכן "המוכשר" ביותר של M.I.7, חוזר לתפקידו לאחר חמש שנים של אימונים במנזר בטיבט בשביל להפוך לסוכן מוכשר, לאחר הכישלון בהגנתו על הנשיא שאמבל במוזמביק באוקטובר 2006, שנרצח ברגע שנבחר על ידי רוצח שנשלט בידי סם שליטה במוח. אחת מחברי הכנופיה ״וורטקס״ הסיחה את דעתו של ג'וני כשאמרה לו שהחשמל נותק ואחר כך פלרטטה איתו.
לאחר שעברו חמש שנים במנזר, ג'וני חזר לבריטניה לתפקידו. ראש הארגון, פגסוס, אמרה שמשימתו היא למנוע את הרצח של ראש הממשלה של סין, יאנג פינג. ג'וני מגיע להונג קונג ביחד עם הסוכן הצעיר, טאקר, ושם מוצא את איש הקשר שלו, טיטוס פישר. פישר אומר לג'וני שהוא צריך להשיג את אחד מהמפתחות של וורטקס, שמקנים גישה לסם לשליטה במוח. ג'וני לא מאמין לכך עד שפישר נורה על ידי מנקה סינית שעובדת בוורטקס והוא חוטף את המפתח מצווארו של פישר, אך בחור סיני שעובד בוורטקס, ברח ממנו עם המפתח. אך, לאחר מרדף בהונג קונג, ג'וני השיג את המפתח.
בטיסה חזרה לבריטניה, סיני שעובד בוורטקס התחזה לדייל בשם סוזן, ביקש מג'וני בנועם להניח את המזוודה שבה נמצא המפתח במדף מעל הנוסעים. הדייל ניצל את ההזדמנות להוצאת המפתח מהמזוודה, כשג'וני חזר לבריטניה, הוא הופתע לגלות שהמפתח נגנב על ידי הדייל. באם - אי - 7, קייט, הפסיכולוגית להתנהגות, מנסה לברר עוד על מקרה הרצח במוזמביק, על ידי היפנוזה. היא מהפנטת את ג'וני בשביל שיצליח להזכר באירוע. פגסוס אמרה שעליו לצאת עם טאקר לפגישה עם קרלנקו, שחשוד בתור האדם השלישי בוורטקס. ג'וני וטאקר פוגשים את קרלנקו, שהחליף את שמו למר פודובקין, במשחק גולף. פודובקין נורה על ידי האישה הסינית שעובדת בוורטקס, שהתחזתה למנקה, וג'וני וטאקר לקחו את קרלנקו לבית החולים הקרוב ביותר באזור במסוק שבו קרלנקו הגיע. קרלנקו סיפר שהסוכן הנותר של וורטקס הוא סוכן כפול שעובד ב-M.I.7. טאקר חושב שסיימון אמברוז, חברו הטוב ביותר של ג'וני, הוא הסוכן הכפול. אינגליש לא מאמין לזה ושולח את טאקר לביתו. אינגליש מגלה אחר כך שטאקר צדק, ואחרי הרבה התחננויות שכנע את טאקר להצטרף אליו. לפני הישיבה של ראש הממשלה הסיני אינגליש מנסה לעצור את וורטקס מלגייס בעזרת הסם את פגסוס להרוג את ראש הממשלה יאנג פינג, אך שותה בטעות את הסם ומנסה בעצמו להרוג את יאנג פינג. המזימה נכשלה, והסם הרג את אינגליש. לאחר מכן הוא חוזר לחיים ממה שלמד במנזר, ומחסל את סיימון אמברוז. לאחר מכן מקבל תואר אבירות ממלכת אנגליה, אשר מתגלה כמנקה הסינית. אינגליש נאבק עימה אך תופס במקומה את המלכה עצמה.
צוות שחקנים

רואן אטקינסון בתור ג'וני אינגליש, הסוכן המוכשר ביותר של MI7 שחזר לתפקידו אחרי 5 שנים של אימונים במנזר בטיבט כדי להפוך לסוכן מוכשר והגיבור הראשי של הסרט.
ג'יליאן אנדרסון בתור פמלה תורנטון, הבוסית החדשה של MI7.
רוזמונד פייק בתור קייט סאמנר, סוכנת MI7 ופסיכולוגית.
דניאל קלויה בתור הסוכן קולין טאקר, חברו הטוב ביותר של ג'וני וסוכן MI7.
מארק איווניר בתור ארטם קרלנקו.
ריצ'רד שיף בתור טיטוס פישר, סוכן CIA לשעבר שהפך לבוגד והחבר הראשון ב"וורטקס" .
טים מקינרני בתור פאטץ' קוואטרמיין, סוכן MI7 וממציא.
דומיניק וסט בתור סיימון אמברוז, החבר השלישי ב"וורטקס" שתכנן לחסל את ראש ממשלת סין, יאנג פינג, והנבל הראשי של הסרט.
פיק סן-לים בתור המנקה הרצחנית.
מוזיקה

את המוזיקה לסרט כתב והלחין המוזיקאי אלן אשקרי.
ראו גם

ג'וני אינגליש
ג'וני אינגליש 3.0
בניית קיילי-דיקסון

במתמטיקה, בניית קיילי-דיקסון היא תהליך הבונה מאלגברה נתונה אלגברה חדשה, שממדה כפול. את הבניה תיאר באופן כללי לאונרד יוג'ין דיקסון (1874-1954), על-פי השיטה שבה השתמש ארתור קיילי כדי לבנות (ב-1845) את אלגברת האוקטוניונים.
התהליך פותח באלגברה (לאו דווקא אסוציאטיבית) עם אינוולוציה מטיפוס מסוים, ומחזיר אלגברה עם אינוולוציה מאותו טיפוס. כאשר מיישמים אותו לשדה המספרים הממשיים, מתקבל בצעד הראשון שדה המספרים המרוכבים, ואחריו אלגברת הקווטרניונים של המילטון ואלגברת האוקטוניונים של קיילי. התהליך בונה כל אלגברת קווטרניונים מהרחבה ריבועית של שדה הבסיס, וכל אלגברת אוקטוניונים מאלגברת קווטרניונים מתאימה.
תיאור כללי > אלגברות מדרגה 2 עם אינוולוציה

בניית קיילי-דיקסון מתייחסת לאלגברות, לאו דווקא אסוציאטיביות, מעל שדה (כלשהו)  F, המצוידות במבנה נוסף: אינוולוציה  \ x\mapsto {\bar {x}}, המקיימת את התנאים  \ x+{\bar {x}}\in F ו-  \ x{\bar {x}}={\bar {x}}x\in F לכל x. באלגברה כזו כל איבר מקיים פולינום ממעלה שנייה מעל השדה,  \ x^{2}-(x+{\bar {x}})x+{\bar {x}}x=0, ולכן זו אלגברה ריבועית (היינו אלגברה מדרגה 2). בנוסף לזה מניחים שהתבנית הריבועית  \ N(x)=x{\bar {x}} אינה סינגולרית.
בגלל הזהות  \ x{\bar {x}}={\bar {x}}x=N(x), האיברים ההפיכים ב-A הם אלו שהנורמה שלהם אינה מתאפסת. כאשר A אלטרנטיבית, היא אלגברת חילוק אם ורק אם תבנית הנורמה היא "תבנית אנאיזוטרופית" (כלומר, אין לה אפסים לא טריוויאליים). ראו כאן לגבי אלגברת קיילי-דיקסון מממד 16.
תיאור כללי > הבניה

בבניית האלגברה החדשה נכנסים שני מרכיבים: אלגברה  A עם אינוולוציה כאמור, וסקלר  \ \gamma \in F סקלר. הרחבת קיילי-דיקסון הנוצרת מ- \,A ו-  \,\gamma  היא האלגברה  \ C=CD(A,\gamma )=A\oplus zA, שאבריה נכתבים כסכומים פורמליים  \ a+za' עבור  \ a,a'\in A, והכפל בה מוגדר לפי היחסים  \ (za)b=z(ba),\ a(zb)=z({\bar {a}}b),\ (za)(zb)=\gamma b{\bar {a}}, היינו,  \ (a+zb)(a'+zb')=aa'+\gamma b'{\bar {b}}+z({\bar {a}}b'+a'b). בפרט, C מכילה את A כתת-אלגברה, יש לה יחידה  \ 1=1+z0, והיוצר הנוסף z מקיים  \ z^{2}=\gamma .
האינוולוציה מורחבת ל-C לפי הנוסחה  \ {\overline {a+zb}}={\overline {a}}-zb. האינוולוציה על C מקיימת את התכונות  \ x+{\bar {x}}\in F ו-  \ x{\bar {x}}={\bar {x}}x\in F לכל  \ x\in C, ולכן גם הרחבת קיילי-דיקסון של A היא אלגברה מאותו סוג; כך אפשר להמשיך את הבניה פעמים נוספות. הנורמה מורחבת לפי  \ N(a+zb)=N(a)-\gamma N(b), והיא איזומורפית למכפלה הטנזורית  \ N_{A}\otimes \langle \langle \gamma \rangle \rangle , כאשר  \ N_{A} היא הנורמה של  A, ו-  \ \langle \langle \gamma \rangle \rangle =\langle 1,-\gamma \rangle  היא תבנית פיסטר מסדר ראשון. בפרט, אם  N_{A} היא תבנית פיסטר, גם הנורמה החדשה היא כזו.
תיאור כללי > תכונות של הרחבת קיילי-דיקסון

האלגברה C היא קומוטטיבית אם ורק אם A=F; אסוציאטיבית אם ורק אם A קומוטטיבית; אלטרנטיבית אם ורק אם A אסוציאטיבית; ותמיד מקיימת את הזהות הגמישה. יש לה אותם איברים סימטריים כמו ל-A, והמרכז שלה מורכב מן האיברים הסימטריים במרכז של A (אלא אם A=F).
אלגברות קיילי-דיקסון

בבניה הקלאסית של שדה המספרים המרוכבים, הקווטרניונים של המילטון והאוקטוניונים, בוחרים  \ \gamma =-1. ראו אלגברות קיילי-דיקסון. הבחירה  \ \gamma =1 בשלושת הצעדים נותנת, במקום זה, את הסכום הישר  \ \mathbb {R} \oplus \mathbb {R} , את אלגברת המטריצות  \ \operatorname {M} _{2}(\mathbb {R} ), ואת אלגברת האוקטוניונים המפוצלת מעל  \ \mathbb {R} .
אחת הסיבות לחשיבות של בניית קיילי-דיקסון היא האפשרות לחזור על התהליך עם האלגברה המורחבת, וליצור הרחבות נוספות בממדים הולכים וגדלים. האלגברות המתקבלות באופן כזה משדה הבסיס נקראות אלגברות קיילי-דיקסון (אף על פי שבמובן הצר, המונח מתייחס לפעמים רק לאלגברות המתקבלות מן הבניה מעל שדה המספרים הממשיים, עם הקבוע 1- בכל צעד של ההרחבה).
מעל שדה כללי, אם A היא ההרחבה הריבועית K/F, הבניה נותנת את אלגברת הקווטרניונים  \ (K/F,\gamma ). בדומה לזה, אם A היא אלגברת הקווטרניונים  \ (\alpha ,\beta ), הבניה נותנת את אלגברת האוקטוניונים  \ (\alpha ,\beta ,\gamma ). אלגברות אלו הן היחידות עם נורמה כפלית (כזו המקיימת את הזהות  \ N(xy)=N(x)N(y)).
מכיוון שקבועי המבנה אינם מתאפסים, כל אלגברות קיילי-דיקסון הן פשוטות, מרכזיות וריבועיות. הזהויות שהן מקיימות הופכות אותן לאלגברות ז'ורדן לא קומוטטיביות; בפרט, הן אלגברות גמישות בעלות חזקה אסוציאטיבית בהחלט.
איזומורפיזמים ואוטומורפיזמים

החלפת המשתנה  z ב-  zk (כאשר  \ k\in A) מגדירה איזומורפיזם  \ CD(A,\gamma )\rightarrow CD(A,\gamma '), בתנאי ש-  \ N(k)\neq 0, כל האסוציאטורים  \ (A,A,k)=0, ולכל a,b ב-A מתקיים  \ (ak,{\bar {k}},b)=(a,k,{\bar {k}})b. במקרה זה,  \ \gamma =N(k)\gamma '. אם A אסוציאטיבית, זהויות אלה מתקיימות לכל k, ואז הכפלת  \ \gamma  בנורמה של איבר מ-A אינה משנה את האלגברה  \ CD(A,\gamma ). לכן יש התאמה בין ההרחבות האפשריות של A, לבין חבורת המנה  \ F^{\times }/N(A^{\times }).
כאשר  A אסוציאטיבית, הכפלת  z באיבר  k שהנורמה שלו 1 היא אוטומורפיזם של A, אף על פי שיש גם אוטומורפיזמים אחרים. חבורות האוטומורפיזמים (מעל  F) של אלגברות קיילי-דיקסון הראשונות, היינו השדה F והרחבות ריבועיות שלו, הן סופיות. האוטומורפיזמים של אלגברת קווטרניונים מהווים חבורה אלגברית מטיפוס  \ A_{1}, וחבורות האוטומורפיזמים של אלגברת אוקטוניונים היא חבורה אלגברית ספורדית, מטיפוס  \ G_{2}.
ראו גם

אלגברות קיילי-דיקסון
ג'ואל בנג'מין

| --- | --- |

 לידה:  11 במרץ 1964 (בן 60) ברוקלין, ארצות הברית 
 הישג בולט:  אלוף ארצות הברית בשנים 1987, 1997 ו-2000
 הדרגה הגבוהה ביותר:  רב אמן (מ-1986)
 מד כושר מרבי:  2620 (יולי 1993)
 מד כושר נוכחי:  2544 (לא פעיל)
 השכלה:  אוניברסיטת ייל 
 מדינה:  ארצות הברית
 
ג'ואל בנג'מין (באנגלית: Joel Benjamin; נולד ב-11 במרץ 1964 בניו יורק) הוא שחמטאי יהודי-אמריקאי בדרגת רב אמן.
ביוגרפיה

ג'ואל בנג'מין נולד בברוקלין. בשנת 1980 הוא ניצח באליפות ארצות הברית בשחמט לצעירים. באותה שנה הוענקה לו דרגת אמן בינלאומי. הוא חזר על הישג זה בשנת 1982. בשנת 1985 בנג'מין ניצח באליפות ארצות הברית הפתוחה. הוא ניצח באליפות ארצות הברית הפתוחה בשחמט שש פעמים בין השאר בשנים 1987, 1997 ו-2000. בשנת 1986 הוענדה לו דרגת רב אמן. הוא ידוע כמי שהפתיע את יריביו בפתיחות לא שגרתיות ואף פרסם שני ספרים בנושא הפתיחה בשחמט.
בשנת 1985 הוא סיים את לימודיו באוניברסיטת ייל.
בשנת 1987 הוא פרסם את הספרו הראשון בנושא שחמט.
בשנות ה-90 של המאה ה-20 הוא היה יועץ של חברת IBM בפיתוח תוכנת כחול עמוק' ,תוכנת משחק שהייתה הראשונה שניצחה אלוף עולם מכהן (גארי קספרוב).
בשנת 1993 הוא סיים שני באליפות ארצות הברית הפתוחה (בן פיינגולד סיים במקום השלישי עם אותו מספר נקודות, ניצח גרגורי קיידנוב).
בנג'מין היה חבר נבחרת ארצות הברית בשחמט שהשתתפה באליפות העולם בשחמט לנבחרות, וזכה במקום ראשון קבוצתי ואישי בשנת 1993 ובמקום שני קבוצתי בשנת 1997.
ג'ואל בנג'מין באולימפיאדת השחמט

בין השנים 1988 ל-2002 השתתף בנג'מין ב-6 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1988 | 3 | ארצות הברית | 2560 | 7.5 מ-11 | 4+ 7= 0- | 68.2 | 4 קבוצתי, 6 אישי |
|  1990 | 4 | ארצות הברית | 2560 | 5 מ-8 | 3+ 4= 1- | 62.5 | 2 קבוצתי |
|  1992 | 2 עת | ארצות הברית | 2555 | 5.5 מ-8 | 4+ 3= 1- | 68.8 | 5 קבוצתי, 8 אישי |
|  1994 | 3 | ארצות הברית | 2610 | 6.5 מ-11 | 5+ 3= 3- | 59.1 | 7 קבוצתי, 33 אישי |
|  1996 | עת | ארצות הברית | 2565 | 5 מ-8 | 3+ 4= 1- | 62.5 | 3 קבוצתי, 15 אישי |
|  2002 | 4 | ארצות הברית | 2609 | 3 מ-8 | 2+ 2= 4- | 37.5 | 41 קבוצתי |
הערות שוליים

↑  יואל בנימין Joel Benjamin, באתר world chess Hall of Fame
↑  Benjamin, Joel - Men's Chess Olympiads, באתר אולימפבייס (באנגלית)
| --- | --- |
בקרת זהויות :  NLI: 987007452538205171  ISNI: 0000 0003 8825 7697  LCCN: no2015065130  NKC: mzk20221140848  NTA: 095748970  SNAC: w6qc8ss0  VIAF: 281351994   WorldCat (עם VIAF): 281351994 
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
בניית המשכן

בניית המשכן הוא תהליך בנייתו של המשכן שהוקם ידי בני ישראל בעת נידודם במדבר. בניית המשכן החלה לאחר יום הכיפורים בשנה הראשונה ליציאת מצרים והוקם בראש חודש ניסן בשנה השנייה. תיאור בניית המשכן מתואר בתורה בפרשות כי תשא, ויקהל, פקודי.
הציווי על הבניה

על פי המסופר בספר שמות, את הציווי להקים את המשכן קיבל משה עוד בהיותו על הר סיני, קודם קבלת לוחות העדות. הציווי מובא במלואו, בפירוט, לאורך כשבעה פרקים בפרשות תרומה ותצווה, כאשר לכל חלק ישנו פתיח וסיום.
הציווי פותח בתיאור התרומות שאותן יש לקחת מבני ישראל, שישמשו לצורך בניית המשכן. לאחר מכן מפורטים דיניהם של שלושת הכלים שנועדו לפנים המשכן - הארון, השולחן והמנורה. בסיום תיאור כלים אלה, מתואר מבנה אוהל המשכן, ולכך נסמכים גם ציווי עשיית הפרוכת והמסך לפתח המשכן. לאחר מכן מופיע ציווי בניית מזבח העולה שנועד להיות בחצר המשכן, ועל בניית החצר עצמה. בכך מסתיים חלקה הראשון של פרשת הציווי על הקמת המשכן.
החלק השני פותח בציווי להביא שמן למאור עבור הדלקת המנורה, ומשם עובר לדיני הכהונה, שבכללם בגדי הכהונה וטקסי קידוש הכהנים. אגב קידוש הכהנים מוזכר גם הציווי אודות משיחת המזבח וחנוכתו. הדין החותם את גוף הציווי הוא דין קורבן התמיד, ובסיום הצווי נאמר:
עֹלַת תָּמִיד לְדֹרֹתֵיכֶם, פֶּתַח אֹהֶל-מוֹעֵד לִפְנֵי ה', אֲשֶׁר אִוָּעֵד לָכֶם שָׁמָּה לְדַבֵּר אֵלֶיךָ שָׁם. וְנֹעַדְתִּי שָׁמָּה לִבְנֵי יִשְׂרָאֵל, וְנִקְדַּשׁ בִּכְבֹדִי. וְקִדַּשְׁתִּי אֶת אֹהֶל מוֹעֵד וְאֶת הַמִּזְבֵּחַ, וְאֶת אַהֲרֹן וְאֶת בָּנָיו אֲקַדֵּשׁ לְכַהֵן לִי. וְשָׁכַנְתִּי בְּתוֹךְ בְּנֵי יִשְׂרָאֵל, וְהָיִיתִי לָהֶם לֵאלֹהִים. וְיָדְעוּ כִּי אֲנִי ה' אֱלֹהֵיהֶם אֲשֶׁר הוֹצֵאתִי אֹתָם מֵאֶרֶץ מִצְרַיִם, לְשָׁכְנִי בְתוֹכָם: אֲנִי ה' אֱלֹהֵיהֶם.
לציווי העיקרי נספחים כמה ציוויים נוספים המובאים בהמשך, ובהם תיאור מפורט של מזבח הקטורת, דין מחצית השקל וכיור הנחושת (בפירוט דומה לזה של מזבח הקטורת). לאחר סיום כל ציווי הכלים, בא הציווי על הכנת שמן המשחה ומשיחת כל הכלים כהכנה לשימוש בהם, וכן ציווי אודות הכנת קטורת הסמים והקטרתה.
הציווי בנוגע למשכן נחתם בשני ציווים כלליים אודותיו - האחד באשר למינוי העוסקים במלאכה, והשני בנושא שבת. הציווי אודות השבת, מודגש גם בחתימת הפרשה, ונועד, לדעת כמה פרשנים, לסייג ולאסור על עשיית מלאכת המשכן ביום השביעי המקודש, למרות חשיבותה של הקמת המשכן.
נאום משה

בחלקו האחרון של ספר שמות, בפרשות ויקהל פקודי, מוזכרר נאומו של משה וכן תיאור הקמת המשכן בפועל, תיאור שנמשך עד לפרקים הראשונים בספר ויקרא.
סדר הדברים בנאומו של משה שונה מזה של ציווי ה'. את נאומו פותח משה במצוות השבת ובציווי על התרומה תוך פירוט לאיזה צורך ישמש כל חלק בתרומה בפועל, ולאחר מכן מפרט את הרכב המשכן וכל כלי המשכן שאותם יש לבנות (תוך יצירת הבדל בין מזבח העולה למזבח הקטורת, בידול שלא הוזכר בציווי ה' המקורי ומסביר למה משמש כל מזבח) וקריאה לכל האומנים לבוא לעזור בעבודת המשכן. לאחר תיאור התרומות שהגיעו, מכריז משה על מינויים של בצלאל בן אורי ואהליאב בן אחיסמך לניהול בניית המשכן. לעבודה הצטרפו כל האומנים והטווים המוכשרים ביותר לעבודת הבניה. המקרא ממשיך ומספר כי התרומות שהתקבלו היו רבות יותר מהדרוש, עד כדי שמשה הוצרך לצוות לחדול מהבאת תרומות.
בפרשת כי תשא, בה נזכר חטא העגל, נמצאת למעשה בין ציווי אלוהים על בניית המשכן, לבין נאום משה ובניית המשכן בפעול. משמעות הימצאותו של סיפור חטא העגל בתווך נידון בהרחבה על ידי מפרשי המקרא. דעתו של רש"י, בעקבות חלק מחז"ל, היא כי "אין מוקדם ומאוחר בתורה", וכי למעשה הציווי הראשוני על הקמת המשכן ניתן למשה אך ורק לאחר חטא העגל וכתוצאה שלו. לעומת גישה זו, מרבית פרשני הפשט, ובראשם הרמב"ן וראב"ע, קוראים את הפסוקים כסדרם וטוענים כי חטא העגל אכן עמד בתווך, בין הציווי על הקמת המשכן ובין נאומו של משה אודות הציווי וביצועו.
בניית והקמת המשכן

בהמשך פרשת ויקהל וכמעט עד סוף פרשת פקודי מתוארת העבודה שנעשתה בפועל בבניית המשכן. בניגוד לציווי שבו צווה קודם כל על הכלים ולאחר מכן על בניית המשכן עצמו, בבניה בנו קודם כל את המשכן ורק אחר כך את הכלים. תחילה בתפירת היריעות העשויות משש משזר, תכלת, ארגמן, ותולעת שני. בהמשך הקרשים, אדניהם, בריחיהם, וטבעותם. הפרוכת, המפרידה בין הקודש לקודש הקודשים. המסך לפתח האוהל ועמודיו. לאחר מכן תיאור בניית כלי המשכן: ארון הברית שעשוי מעץ ומצופה זהב מבפנים ומבחוץ ועליו הכפורת והכרובים. שולחן לחם הפנים עשוי מעץ ומצופה זהב, ובעל זר מסביב, וכל כלי השולחן. המנורה שעשויה זהב כולה. מזבח הקטורת שעשוי עץ מצופה זהב. החצר והכלים שבחוץ: מזבח העולה העשוי מלוחות עץ וחלול מבפנים ומצופה נחושת וכל כליו. הכיור שעשוי מנחושת. החצר בגודל של מאה על חמישים אמה שמגודרת בעמודי עץ שעומדים בכנים מנחושת. בסוף תיאור הבניה מובא סיכום של כל החומרים ששימשו לבניית המשכן. לאחר הסיכום מופיע תיאור של הכנת בגדי הכהונה, ומסתתים בפסוק:
וַתֵּ֕כֶל כׇּל־עֲבֹדַ֕ת מִשְׁכַּ֖ן אֹ֣הֶל מוֹעֵ֑ד וַֽיַּעֲשׂוּ֙ בְּנֵ֣י יִשְׂרָאֵ֔ל כְּ֠כֹ֠ל אֲשֶׁ֨ר צִוָּ֧ה יְהֹוָ֛ה אֶת־מֹשֶׁ֖ה כֵּ֥ן עָשֽׂוּ
בני ישראל הביאו את כל חלקי המשכן אל משה ומשה בירך אותם על עבודתם. רש"י מסביר שהם לא הצליחו להרכיב אותו ולכן הביאו אותו אל משה שירכיב אותו והקב"ה סייע למשה על מנת שיהיה חלק מהקמת המשכן.
הקמת המשכן

בסיומו של התיאור המפורט מצווה ה' את משה להקים את המשכן בראש חודש ניסן, למשוח אותו ואת כל כליו, וכן את אהרן ובניו. הקמת המשכן מתוארת בפסוקים האחרונים של ספר שמות, המסתיימים בתיאור גילוי השכינה על אוהל מועד.
הקמת המשכן > שבעת ימי המילואים

תיאור המשיחה של הכלים ואהרון ובניו ותחילת העבודה, הנעדר מספר שמות, מופיע בהמשך הסיפור, לאחר סדרת ציוויים אודות הקורבנות, המופיעים בספר ויקרא, בתיאור שבעת ימי המילואים בהם משה חונך את אהרון ובניו בכהונה, מושח את כל כלי המשכן ואת אהרון ובניו בשמן המשחה.
למעשה בכל אחד מימי המילואים מעשו מספר טקסים על מנת להכין את הכהנים ואת המקדש וכליו לצורך העבודה:
1. הקהלת העם.
2. רחיצה והלבשת אהרון.
3. משיחה בשמן והלבשת בני אהרון.
4. הקרבת פר חטאת.
5. איל העולה.
6. איל המילואים.
7. הזאת הדם ושמן המשחה על אהרון ובניו ובגדיהם ואכילת הקורבנות.
בשבעת ימי המילואים אהרון ובניו הביאו את הקרבנות ומשה הקריב אותם בפועל. בסיומם, ביום השמיני, נכנסו אהרון ובניו לשרת במשכן והביאו קרבנות מיוחדים גם ביום זה שהפעם הם יקריבו: עגל לחטאת (לכפר על חטא העגל) ואיל לעולה.
בנוסף גם בני ישראל עצמם הביאו קרבנות: שעיר עיזים לחטאת, עגל וטלה לעולה ,שור ואיל לשלמים וקרבן מנחה מעורבת בשמן. אהרון הקריב את קרבנותיו ואת קרבנות העם.
לאחר סיום הקרבתם אהרון ברך את העם בברכת כהנים, ומשה ואהרון יצאו מהמשכן וברכו את העם ומיד ירדה אש מהשמים ואכלה את כל הקרבנות שעל המזבח. לאחר ירידת האש מסופר על מות נדב ואביהו בניו של אהרון והאיסור על הכהנים לשתות יין ושכר ולהתאבל על מתיהם.
בספר במדבר מובאת פרשת קורבנות הנשיאים שמהווה מעין המשך לתיאור חנוכת המשכן, אחרי היום השמיני שבו כל יום נשיא מקריב קרבנות משלו, וכך למעשה, קורבנות הנשיאים חותמים את חנוכת המשכן. כמו כן, הפרקים הראשונים של ספר במדבר מפרטים את דיני עבודת הלוויים, את כללי פריקת המשכן וטעינתו במסעות, ואת מקומו של המשכן העומד במרכז המחנה, הן בנסיעה והן בחנייה, בין מחנה שבט ראובן ומחנה שבט אפרים.
הערות שוליים

↑  שמות כ"ה-ל"א
↑  שמות ל"ה-ל"ו
↑  שמות ל"ב-ל"ד
↑  שמות ל"ו-מ'
ג'ושוע מרטין

ג'ושוע לניר מרטין (באנגלית: Joshua Lanier Martin;‏ 5 בדצמבר 1799 –  2 בנובמבר 1856) היה פוליטיקאי אמריקאי מאלבמה, איש המפלגה הדמוקרטית, שכיהן (כפוליטיקאי עצמאי) כמושל אלבמה ה-12 בשנים 1845–1847. בשנים 1835–1839 הוא כיהן כחבר בית הנבחרים של ארצות הברית מטעם מחוז הקונגרס השני של אלבמה.
ביוגרפיה

ג'ושוע מרטין נולד במחוז בלונט שבטנסי. בימי נערותו הוא לימד בבית ספר ולמד משפטים בעיר מריוויל שבטנסי. ב-1819 הוא עבר לאלבמה כדי להמשיך בלימודיו. הוא התקבל ללשכת עורכי הדין והחל לעסוק במקצוע בעיר את'נס שבאלבמה. הוא נודע כדמוקרט נלהב. לפני שנבחר כמושל אלבמה הוא שימש כמחוקק, כעורך דין כשופט נודד, וחבר בית הנבחרים של ארצות הברית. לראשונה הוא נבחר לקונגרס ב-1835 מטעם סיעת הג'קסונים של המפלגה הדמוקרטית. עם זאת, הוא שינה את נאמנותו למפלגה הדמוקרטית כאשר נבחר לכהונה נוספת בבית הנבחרים ב-1837.
ב-1845 הוא התנגד למנהיגים האחרים של המפלגה הדמוקרטית והתמודד על משרת מושל אלבמה כמועמד עצמאי, והביס את מועמד הדמוקרטים המרכזי. הדמוקרטים לא סלחו לו על צעדו זה. עם זאת, בכך הוא מנע מהוויגים לנצח בבחירות של אותה שנה למשרת המושל. במהלך תקופת כהונתו בתפקיד, הועברה בירת המדינה מטסקלוסה לזו הנוכחית, מונטגומרי. בתקופת כהונתו גם הכריזה ארצות הברית מלחמה על מקסיקו. כמושל, ראה מרטין את פירוק הבנק המדינתי, שאותו הוא ראה כבלתי הוגן. אף על פי שבתחילה הוא הציג את מועמדותו לבחירה לתקופת כהונה שנייה ב-1847, הוא פרש מן המרוץ.
לאחר תום כהונתו כמושל, הוא שב לעיסוקו בעריכת דין בטסקלוסה, אך כיהן תקופת כהונה נוספת בבית המחוקקים המדינתי ב-1853.
ג'ושוע מרטין נפטר בטסקלוסה ב-2 בנובמבר 1856, בגיל 56. הוא נטמן בבית הקברות אבר גרין שבעיר.
בראנדי לאב

| --- | --- |
בראנדי לאב, 2014
בראנדי לאב, 2014
 לידה:  29 במרץ 1973 (בת 51) מישיגן דירבורן, ויין
 שם במה:  בראנדי לאב
 שם לידה:  טרייסי לין ליברמור
 מדינה:  ארצות הברית ארצות הברית
 תקופת הפעילות:  מ-2004
 עיסוק:  שחקנית פורנוגרפיה
 בן זוג:  כריס פוטוסקי (1994 – הווה)
 www.brandilove.com
 פרופיל ב-IMDb
טרייסי לין ליברמור (באנגלית: Tracey Lynn Livermore; נולדה ב-7 במרץ 1980), המוכרת בשם הבמה "בראנדי לאב" ("Brandi Love"), היא שחקנית פורנוגרפיה אמריקאית.
ביוגרפיה

טרייסי לין ליברמור נולדה ב-7 במרץ 1980 בעיר דירבורן שבמחוז ויין במדינת מישיגן. סבה של ליברמור הוא סוחר המניות הנודע ג'סי ליברמור, והיא צאצאתו היחידה. בהתבגרותה, ליברמור הייתה ספורטאית ושיחקה כדורגל וטניס בנוסף לריצה. בבגרותה, ליברמור למדה באוניברסיטת המחקר הציבורית של מרכז מישיגן, שם היא הכירה את איש העסקים כריס פוטוסקי שהפך לבן זוגה ולו היא נישאה ב-1994. לשניים, שמנהלים נישואים פתוחים, יש בת אחת, שנולדה ב-2000.
לליברמור הייתה חברת יינות שהתמחתה בהתאמה אישית של המשקאות ללקוחותיה. לאחר שסבלה מכמה בעיות רפואיות, רופא המשפחה של ליברמור המליץ לה לזנוח את עבודה לחוצה זו ולאמץ סגנון חיים רגוע יותר. ובמקביל לכך, גם בן זוגה – שברשותו היו חברות רבות שהתמחו בנדל"ן ובהשקעות – נכנע ללחץ, וסבל מהתקף לב. ב-2004, הזוג פתח יחד אתר אינטרנט של פורנוגרפיה חובבנית בו הם צילמו את עצמם מקיימים יחסי מין. לאחר מכן, ב-2007, ליברמור נכנסה לתעשיית המין והחלה להופיע בסרטים פורנוגרפים מקצועיים, תחת שם הבמה "בראנדי לאב". בעקבות עיסוקיה החדשים של לאב, הוריה דרשו את המשמורת על בתה, היא נכדתם, ואף פנו לשירותי הרווחה בנושא. עם זאת, הבת נשארה במשמורתם של לאב ופוטוסקי. במהלך הקריירה שלה, לאב הופיעה בסך הכל בכ-700 סצנות פורנוגרפיות, והיא נחשבת לאחת משחקניות הפורנוגרפיה הפופולריות ביותר בכלל וספציפית בקטגוריות מילף וקוגר. ב-2019 לאב זכתה להיכנס להיכל התהילה של "XRCO", וב-2020 לזה של "AVN". חרף שמועות רבות בנושא ותקופות בהן היא הפחיתה את פעילותה באופן דרסטי, לאב הצהירה כי היא עודנה פעילה בתחום ומתכננת להמשיך להופיע בסצנות פורנוגרפיות גם בזקנתה.
בניגוד לחברותיה בתחום המזוהות באופן מובהק עם תמיכה במפלגה הדמוקרטית, לאב היא שמרנית ותומכת מוצהרת של המפלגה הרפובליקנית. יתר על כן, היא כותבת מעת לעת מאמרים עבור כתב העת המקוון השמרני "The Federalist". לאב היא תומכת של נשיא ארצות הברית לשעבר דונלד טראמפ. עם זאת, לאב איננה זוכה ליחס חם בקרב תומכי המפלגה הרפובליקנית השמרניים, וב-2021 היא אף סולקה מכנס של הארגון "TPUSA" בשל עיסוקיה הפורנוגרפיים.
הערות שוליים

1 2  Emma Nolan, ‏Brandi Love wants Ron DeSantis to run in 2024 if Donald Trump doesn't, ‏ Newsweek, ‏28 ביולי 2021
↑  חרף העובדה שמקורות מסוימים מציינים את מקום הולדתה של ליברמור כעיר ראלי שבמחוז וייק במדינת קרוליינה הצפונית, היא עצמה מעידה על הולגתה במישיגן, וראו: Brandi Love, ‏I was born in Dearborn, ברשת החברתית "X", ‏14 בנובמבר 2015; ‏Brandi Love, ‏I was born  in Dearborn MI, ברשת החברתית "X", ‏21 בנובמבר 2020
↑  Getting Wild Sex! The Sexual Self Help Book Authored By Brandi Love! - About the Author of Getting Wild Sex, ‏Getting Wild Sex, ‏11 בספטמבר 2009
1 2 3  Brandi Love - Biography, ‏IMDb
↑  Jordyn Hermani, ‏Former student Brandi Love discusses her 12-year career in the adult entertainment industry, ‏Central Michigan Life, ‏15 בפברואר 2016
1 2 3 4  Gladys Mokeira Obiero & Peris Walubengo, ‏Chris Potoski’s bio: relationship with Brandy Love, family, children, net worth, ‏Tuko, ‏23 בינואר 2023
↑  Brandi Love, ‏Famous Birthdays
↑  Allen Smithberg, ‏Kelly Madison Media to Develop Brandi Love Site, ‏Adult Video News, ‏20 בדצמבר 2013
↑  Porn Star Legend Brandi Love Spotted At WVU Orientation For Her Daughter, ‏Barstool Sports, ‏6 ביוני 2019
↑  Brandi Love, ‏Internet Adult Film Database
↑  Kyle Dowling, ‏MILF Porn Star Brandi Love 12-Scene Hardcore Sex Brazzers Deal To End NSFW Adult Film Career: XXX Hot Wife Leaving For Fashion Industry?‎, ‏Mstars News, ‏8 בפברואר 2015
↑  2019 XRCO Awards Winners List, ‏XRCO, ‏30 ביוני 2019
↑  2020 AVN Hall of Fame Inductees Announced, ‏AVN, ‏14 בינואר 2020
↑  Brandi Love, ‏I don’t believe in retirement, ברשת החברתית "X", ‏12 באוקטובר 2020; ‏Brandi Love, ‏I’ll never fully retire, ברשת החברתית "X", ‏28 בפברואר 2024
↑  Marlow Stern, ‏Meet the Pro-Trump Porn Star Who Writes for The Federalist, ‏The Daily Beast, ‏4 במאי 2020
↑  Zachary Petrizzo, ‏'Conservative pornstar' derails Turning Point USA's right-wing youth gathering‎, ‏Salon, ‏18 ביולי 2021
↑  Marlow Stern, ‏MAGA's Biggest Porn Star Brandi Love Got Kicked Out of a Conservative Conference. And She's Pissed, ‏The Daily Beast, ‏22 ביולי 2021
| --- | --- |
בקרת זהויות :  LCCN: n2019018119  VIAF: 8373155566470713380005   WorldCat (עם VIAF): 8373155566470713380005
ג'וני אינגליש 3.0

| --- | --- |

 בימוי:  דיוויד קר 
 הופק בידי:  טים בוואן אריק פלנר כריס קלארק רואן אטקינסון
 תסריט:  ויליאם דייוויס
 עריכה:  טוני קראנסטון
 שחקנים ראשיים:  רואן אטקינסון אולגה קורילנקו בן מילר אמה תומפסון ג'ייק לייסי 
 מוזיקה:  הווארד גודל 
 צילום:  פלוריאן הופמייסטר 
 מדינה:  צרפת צרפת הממלכה המאוחדת הממלכה המאוחדת ארצות הברית ארצות הברית
 חברת הפקה:  StudioCanal Working Title Films
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  הממלכה המאוחדת 12 באוקטובר 2018 ארצות הברית 20 בספטמבר 2018 ישראל 20 בספטמבר 2018
 משך הקרנה:  89 דק' 
 שפת הסרט:  אנגלית 
 סוגה:  סרט קומדיה, סרט ריגול 
 הכנסות באתר מוג'ו:   johnnyenglish3
 סרט קודם:  ג'וני אינגליש חוזר
 www.johnnyenglishmovie.com
 דף הסרט ב־IMDb
 
ג'וני אינגליש 3.0 (באנגלית: Johnny English Strikes Again) הוא סרט פעולה-קומי בכיכובו של רואן אטקינסון ובבימויו של דייוויד קר. הסרט מהווה סרט המשך לסרט ג'וני אינגליש חוזר והוא השלישי בסדרת הסרטים ג'וני אינגליש אשר נכתבו על ידי ויליאם דייוויס. הסרט יצא לאקרנים ב-20 בספטמבר 2018, על ידי סרטי יוניברסל.
צוות שחקנים

רואן אטקינסון: בתור ג'וני אינגליש, סוכן MI7 בעברו, העובד בהוראה בבית ספר יסודי. חוזר לשירות כדי לעצור האקר מסתורי.
אמה תומפסון: בתור ראש ממשלת בריטניה
אולגה קורילנקו: בתור אופליה
בן מילר: בתור אנגוס בוף
אדם ג'יימס: בתור פגסוס
ג'ייק לייסי: בתור ג'ייסון וולטה
סמנתה ראסל: בתור ראש ממשלת שוודיה
מירנדה הנסי: בתור טרה